KOMISSION ASETUS (ETY) N:o 869/91,
annettu 9 päivänä huhtikuuta 1991,
tuotantotukeen oikeutettujen flinttimaissin lajikkeiden luettelosta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon korkealaatuisen flinttimaissin tuotantotukea koskevista yleisistä säännöistä 19 päivänä kesäkuuta 1989 annetun neuvoston asetuksen (ETY) N:o 1835/89(1) ja erityisesti sen 3 artiklan 2 kohdan,
sekä katsoo, että
tuotantotuen tarkoituksena on helpottaa korkealaatuisen flinttimaissin tuotannon kehitystä; asetuksen (ETY) N:o 1835/89 3 artiklan 1 kohdassa säädetään määritelmästä, jota korkealaatuisen flinttimaissin lajikkeiden on vastattava,
korkealaatuisen flinttimaissin tuotantotuen soveltamista koskevista yksityiskohtaisista säännöistä 14 päivänä joulukuuta 1989 annetun komission asetuksen (ETY) N:o 3771/89(2), sellaisena kuin se on muutettuna asetuksella (ETY) N:o 548/90(3), III osastossa säädetään menettelystä flinttimaissin lajikkeiden lisäämiseksi asetuksen (ETY) N:o 1835/89 3 artiklan 2 kohdassa säädettyyn luetteloon; komissio on saanut kaikki tarvittavat tiedot niiden lajikkeiden tarkastamiseksi, joista on tehty hakemus luetteloon lisäämiseksi; tältä pohjalta olisi vahvistettava luettelo korkealaatuisen flinttimaissin lajikkeista, jotka ovat oikeutettuja asetuksessa (ETY) N:o 1835/89 säädettyyn tuotantotukeen, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1835/89 3 artiklan 2 kohdassa säädetty lajikeluettelo vahvistetaan tämän asetuksen liitteessä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä huhtikuuta 1991.